b"\n_START_ARTICLE_\nAlan Ball\n_START_SECTION_\nBiografi\n_START_PARAGRAPH_\nAlan Ball gik p\xc3\xa5 universitet i Florida p\xc3\xa5 Florida State University School of Theatre. Da han vandt en Emmy for at have instrueret et afsnit af Six Feet Under til den 54. Emmy-uddeling, kunne han fort\xc3\xa6lle, at han begyndte at skrive og producere sit eget arbejde, da han gik p\xc3\xa5 Florida State University School of Theatre._NEWLINE_Ball begyndte hans karriere med at skrive p\xc3\xa5 en tv-serie, kaldt Cybill, med Cybill Shepherd i hovedrollen. Ball har udtalt, at han baserede Anette Bennings r\xc3\xa6dselsfulde forstadskone karakter i filmen American Beauty p\xc3\xa5 Cybill Shephard, da Shephard har f\xc3\xa5et ry for at v\xc3\xa6re rigtig besv\xc3\xa6rlig at arbejde sammen med. Alan Ball har derudover ogs\xc3\xa5 skrevet manuskripter til forskellige teaterstykker._NEWLINE_Alan Ball er \xc3\xa5bent homoseksuel, og hans v\xc3\xa6rker indeholder tit homoseksuelle temaer og karakterer._NEWLINE_I 2004 anskaffede Ball sig filmrettighederne til romanen Towelhead, skrevet af Alicia Erian. Filmen fik premier til Toronto Film Festival den 8. September 8 2007 under navnet Nothing is Private men blev senere frigivet under titlen Towelhead. Filmen har blandt andre Aaron Eckhart, Maria Bello, Toni Collette og den nye skuespiller, Summer Bishil, i hovedrollerne. Ball har udtalt, at for ham er filmen en historie om personligt mod, og om at tage ansvar for sig selv som person i en meget tidlig alder._NEWLINE_I 2005 blev det annonceret, at Alan Ball skulle skrive og instruere en ny serie for tv-kanalen HBO, baseret p\xc3\xa5 Charlaine Harris' bogserie Southern Vampire Mysteries. Serien, der har f\xc3\xa5et titlen True Blood, f\xc3\xa5r premiere p\xc3\xa5 HBO til efter\xc3\xa5ret i 2007._NEWLINE_I januar 2007 fik hans teaterstykke All That I Will Ever Be premiere i New York Theatre Workshop i New York.\n_START_SECTION_\nSix Feet Under\n_START_PARAGRAPH_\nAlan Ball har skrevet 9 afsnit af hans serie Six Feet Under, og han har instrueret 6 afsnit af serien, heriblandt b\xc3\xa5de pilot-afsnittet og finaleafsnittet."